સુરત જિલ્લાના તમામ તાલુકામાં વરસાદની હેલી યથાવત રહી છે. ત્યારે બારડોલી તાલુકો વધુ પ્રભાવિત થયો છે .બારડોલીમાં છેલ્લા બે દિવસ દરમ્યાન 15 ઇંચ જેટલો વરસાદ નોંધાયો છે. આ ઉપરાંત બારડોલી નગરમાંથી પસાર થતી મીંઢોળા નદીના ઉપરવાસમાં તાપી જિલ્લાના સોનગઢ, વ્યારા અને વાલોડ તાલુકામાં પણ છેલ્લા બે દિવસ દરમ્યાન ભારે વરસાદ નોંધાયો છે. બુધવારની મોડી સાંજથી જ મીંઢોળા નદી બંને કાંઠે વહેતી હતી.